વ્યક્તિસ્વાતંત્ર્યનો સંપૂર્ણ આદર કરવા છતાં એક વાત તો સ્વીકારવી જ પડે કે કોઈ પણ પેરન્ટ્સ કદી પોતાના સંતાનનું અહિત નથી કરતા કે નથી ઇચ્છતા. હા, કોઈ દારૂડિયો-જુગારિયો બાપ હોય અને કોઈ નર્લિજ્જ અને વ્યભિચારિણી માતા હોય તો એવા પેરન્ટ્સ સંતાનો પર જુલમ કરતા હોય એ શક્ય છે, પરંતુ ખાનદાન અને સંસ્કારી પેરન્ટ્સ કદી એવું કરે ખરા? તેમનાં સંતાનો કુસોબતના રવાડે ચડીને કોઈ ખોટું કામ કરતાં હોય તો તેમની સામે ક્યારેક લાલ આંખ કરવી અનિવાર્ય થઈ પડે છે અને ક્યારેક તેમને પનિશમેન્ટ પણ કરવી જરૂરી બને છે.